Na osnovu člana 7 stav 1 tačka 6 Zakona o upravljanju i unutrašnjim kontrolama u javnom sektoru (”SI. list CG”, br. 75/18), sekretarka Sekretarijata za lokalnu samoupravu Opštine Tuzi, donosi

**INTERNUO UPUTSTVO**

 **za postupak sklapanja braka**

 **Član 1**

 Internom uputstvom se bliže propisuje postupak sklapanja braka, uslovi i način podnošenja zahtjeva za sklapanja braka.

**Član 2**

 Stranke podnose prijavu za sklapanje braka lično, najmanje 8 dana prije sklapanje braka (izuzetno, rok može biti kraći, iz opravdanih razloga podnosioca zahtjeva), uz prilaganje sledeće dokumentacije:

* Popunjen obrazac: Prijava za sklapanje braka;
* Izvod iz matičnog registra rođenih za lica koja namjeravaju da stupe u brak (za strane državljane potvrda se pribavlja u mjestu rođenja stranog državljanina i prilaže se u original i ovjerenom prevodu od strane sudskog tumača);
* Uvjerenje ili drugi dokaz o slobodnom bračnom stanju (ne starije od 3 mjeseca od dana podnošenja prijave);
* Fotokopija lične karte ili pasoša (dozvoliti na uvid original);
* Rješenje nadležnog suda o dozvoljavanju sklapanja braka- kada se radi o maloljetnim licima;
* Dokaz o prijavljenom boravištu za stranog državljanina;
* Dokaz o uplati administrativne takse za sklapanje braka u službenim prostorijama u iznosu od 20,00 €, a van službenih prostorija 100,00€. Taksa se uplaćuje na žiro račun opštine Tuzi broj: 530-3376777-71

**Član 3**

 Na osnovu podnijete prijave i priložene dokumentacije Organ utvrđuje da li su ispunjeni uslovi za punovažnost braka.

 Ukoliko prijava sadrži formalin nedostatak, Organ će obavijestiti stranku u roku od tri dana od dana prijema prijave. Ako stranka otkloni nedostatke u ostavljenom roku, smatraće se da je prijava uredno podnijeta.

**Član 4**

 Sklapanju braka moraju prisustvovati oba buduća bračna supružnika ili punomoćnik shodno Zakonu, odbornik Skupštine, dva svjedoka i matičar/ka.

 **Član 5**

 Sklapanje braka vrši se radnim danima (ponedeljak- petak) i neradnim danima (subota – nedelja). Poslovi sklapanje braka se vrše radnim danima od 09h do 20h, a u neradnim danima od 09h do 20h. Brak se može sklopiti u službenim prostorijama i van termina predviđenih u stavu 2 ovog člana, uz prethodno odobrenje sekretara Sekretarijata za lokalnu samoupravu Opštine Tuzi.

# **Član 6**

 Interno uputstvo za postupak sklapanja braka stupa na snagu danom donošenja.

Broj:04-032/21-

 Tuzi,15.02.2021. godine. **SEKRETARKA,**

 Marina Ujkaj